**J. nr. 2025-04758**

**21. februar 2025**

**Vejledning om ansøgning om godkendelse til eksport af animalske fødevarer til Brasilien.**

Pr. 6. juli 2022 var Danmark godkendt til eksport af følgende animalske fødevarer til Brasilien:

Tarme, gelatine/collagen, svinekød, mælkeprodukter, fiskeprodukter.

Eksport forudsætter, at virksomheden er godkendt til dette i henhold til eksportbekendtgørelsen[[1]](#footnote-1) og opført på listen over virksomheder godkendt til eksport til Brasilien.

For fiskeprodukter af vildtfangne fisk og svinekød er Danmark godkendt til ”pre-listing” dvs. Brasilien vil som udgangspunkt opføre nye virksomheder på listen efter indstilling fra Fødevarestyrelsen. For øvrige produktområder kan det kræve brasiliansk inspektion og/eller yderligere forhandlinger før nye virksomheder kan blive opført på listen.

Ved ansøgning om godkendelse (new registration), ændring i oplysninger om navn mv. (registration update) eller fjernelse fra listen (delisting) skal ansøgningsformularerne, der findes på denne side, bruges:

[Tredjelandslister og information for særlige tredjelande for fødevarer - Brasilien.](https://foedevarestyrelsen.dk/kost-og-foedevarer/indfoersel-samhandel-og-eksport/eksport-til-tredjelande/landespecifik-information/tredjelandslister-og-saerlig-information/brasilien)

I henhold til ansøgningsformularen skal virksomheden oplyse følgende:

(1) Control number (establishment):

Virksomhedens autorisationsnummer.

(2) Company name of the establishment / Name of company managing the manufacture boat. Name of the manufacture boat:

Virksomhedens navn. For fabriksskibe/ frysefartøjer oplyses virksomhedens navn samt fabriksskibets/ frysefartøjets navn.

(3) Complete address of the manufacturing/storage establishment: I denne kolonne skrives hele adressen dvs. vejadresse, postnummer, by og land (Denmark). I de to særskilte kolonner skrives postnummer og by igen. Kolonnen State/province kan lades stå tom.

Desuden udfyldes felterne (4) Type of operation, (5) Purpose, (6) Area(s), (7) Category(ies), (8) Specie(s), (9) Mode of production.

Det fremgår af dokumentet ”Instructions for new application, registration update and delisting – Brazil” på Brasilien-siden, hvad der forstås ved ovennævnte punkt (4)-(9).

Den udfyldte ansøgningsformular indsendes af virksomheden til den kontrolenhed, som fører kontrol med virksomheden. Kontrolenheden videresender formularen til Fødevarestyrelsen, International handel, med indstilling om godkendelse.

Specielt for akvakulturprodukter:
Danmark er pr. 17. maj 2024 alene godkendt til eksport af vildtfangne fisk til Brasilien.

En liste over akvakultur-godkendte lande ses i denne oversigt i kolonnen PESCADO/cultivo:



1. Bekendtgørelse om eksport af fødevarer og fødevarekontaktmaterialer [↑](#footnote-ref-1)